Kyynärpääkivun yleisin aiheuttaja on tenniskyynärpää, joka on myös eräänlainen tendinopatia, eli jänteen ”rasitusvamma”. Kipu esiintyy yleensä kyynärvarren ulko-osalla, kun taas kyynärvarren sisäosalla oleva kipu viittaa yleensä golfkyynärpäähän. Kyynärpään ja kyynärvarren vaivat saadaan yleensä taltutettua manuaaliterapian (hieronta, mobilisointi, teippaus, akupunktio tms.) ja terapeuttisen harjoittelun, kuten voimaharjoittelun avulla. Yleensä on myös tärkeää, että kipua ärsyttäviä toimia vähennetään ainakin hetkellisesti.